Henri Gervex

Henri Gervex (10. joulukuuta 1852 Pariisi - 7. heinäkuuta 1929 Pariisi) oli ranskalainen taidemaalari. Hänen opettajiaan olivat Alexandre Cabanel, Pierre-Nicolas Brisset ja Eugène Fromentin.  http://prabook.com/web/henri.gervex/3729888
 Elämänvaiheita 
Gervex pääsi aloittamaan taideopintonsa jo 15-vuotiaana, kun perhetuttava esitteli hänet taiteilija Pierre-Nicolas Brisset’lle, joka otti hänet oppilaakseen.  http://theworldsartist.com/artist/henri-gervex
Uransa alkuvaiheessa Gervex erikoistui maalaamaan mytologisia aiheita. Tämän katsottiin hänen aikanaan antaneen taiteilijalle tekosyyn kuvata alastomia ihmisiä, eivätkä hänen maalauksensa välttämättä edustakaan aina hyvää makua. Jo uransa alkuvaiheessa hän edusti suurta teknistä taituruutta.  https://www.artrenewal.org/artists/henri-gervex/200  http://www.leightonfineart.co.uk/artist/henri-gervex/

Skandaalin Gervex aiheutti vuonna 1878 yhdellä parhaista maalauksistaan, joka on  nimeltään Rolla. Se esittää kohtausta Alfred de Musset´n runosta, jossa alaston prostituoitu makaa vuoteella harjoitettuaan seksiä asiakkaansa kanssa. Tämä oli Pariisin Salongin tuomareille liikaa, ja he estivät teoksen pääsyn näyttelyyn. Taidekauppias Bague otti teoksen näytteille myymäläänsä, ja yleisöä ryntäsi myymälään nähdäkseen paheksutun maalauksen. 

Vuoden 1877 paikkeilla Gervex kääntyi pois mytologiasta kohti omaa aikaansa. Hän kuvasi Belle Époquen elämää ja kyseisen ajan ihmisten elämäniloa. Hän jatkoi naisaiheiden maalaamista, ja useimmiten naiset hänen teoksissaan ovat alastomia. Kahviloissa hän tapasi nousevan impressionismin taiteilijoita, joiden kanssa hän ystävystyi. Suhteillaan hän auttoi Édouard Manet’ta saamaan teoksiaan Pariisin salonkiin ja käynnisti julkisen keräyksen, jotta Manet’n Olympia saataisiin ostettua valtion kokoelmiin. Hänen ystäviinsä kuului myös Pierre Renoir, jonka parissa maalauksessa näkyy Gervexin hahmo. Gervex kampanjoi paljon sen hyväksi, että suuri yleisö siirtyisi suosimaan impressionismia, jota tuolloin pidettiin vielä kovin radikaalina. 

Maalausten ohella Gervex kuvitti Balzacin kirjan La fille aux yeux d’or ja teki seinämaalauksia Gare-du-Lyonin ravintolaan, Opéra-Comiqueen ja La Villetten kaupungintaloon.  Yksityiselämässään Gervex tuli näihin aikoihin tunnetuksi pitkästä suhteestaan tunnettuun kurtisaaniin, Valtesse de la Bigneen, joka oli Émile Zolan romaanin Nana päähenkilön esikuva. Gervexin taas väitetään olevan esikuva romaanissa esiintyvälle opporturnistiselle taidemaalarille.  https://www.parismatch.com/Royal-Blog/royaute-francaise/Valtesse-de-la-Bigne-coucher-pour-arriver-578894

Vuonna 1896 matkustaessaan Venäjällä Gervex sai merkittävän tilauksen. Hänen tuli tehdä maalaus tsaari Nikolai II:n kruunajaisista. Hän oli matkustellut tätä ennen jo useissa maissa. Vuonna 1913 hänet kutsuttiin Ranskan taideakatemian jäseneksi.   http://www.artrenewal.org/artists/henri-gervex/200  https://theworldsartist.com/artist/henri-gervex

Vanhoilla päivillään Gervex jatkoi matkustelua ja sai useita kunnianosoituksia ja -merkkejä. Hän pääsi Ranskan kunnialegioonan jäseneksi. Vähän ennen kuolemaansa hän sai kuulla, että skandaalin aiheuttanut työ Rolla on otettu Luxembourgin museon kokoelmiin. 

 Valikoituja teoksia 

 Lähteet 

 Aiheesta muualla 
 http://www.askart.com/artist/Henri_Gervex/9001079/Henri_Gervex.aspx

Luokka:Ranskalaiset taidemaalarit
Luokka:Vuonna 1852 syntyneet
Luokka:Vuonna 1929 kuolleet